# data[].attributes.body
Pasiūlykite vaikui atlikti užduotėlę pagal šalia jos pateiktą instrukciją.

# data[].attributes.body
Pasiūlykite vaikui pasirinkti vieną iš pateiktų suknelių trafaretų ir jį nuspalvinti (pieštukais, kreidelėmis, akvarele ir pan.) ar kitaip dekoruoti (aplikuojant, panaudojant gamtinę medžiagą, gėlių žiedelius, servetėles, krepinį popierių, siūlus ar kt.).

# data[].attributes.headline
Dainelės ,,Tau, mano mamyte" klausimas, aptarimas.

# data[].attributes.subject
Dainelės ,,Tau, mano mamyte" klausimas, aptarimas.

# data[].attributes.body
Paklausykite Džimbos grupės dainelę ,,Tau, mano mamyte". Aptarkite su vaiku, apie ką ši dainelė,  kam  ji skirta.

# data[].attributes.headline
Iliustracijos ,,Ką vadiname šeima?" aptarimas.

# data[].attributes.subject
Iliustracijos ,,Ką vadiname šeima?" aptarimas.

# data[].attributes.body
Kartu su vaikais susipažinkite su  iliustracija ,,Ką vadiname šeima?"
( Knyga ,,Kakės Makės enciklopedija. Pažink save ir pasaulį" (2017 m.)  Perskaitykite iliustracijoje pateikiamą informaciją, aptarkite ją.

# data[].attributes.headline
Informacija vaikučiams apie Mamos dieną.

# data[].attributes.subject
Informacija vaikučiams apie Mamos dieną.

# data[].attributes.body
Perskaitykite vaikui informaciją apie Mamos dienos šventę. Aptarkite tekstą su vaiku (kada švenčiama Mamos diena, kodėl svarbu mamai visada parodyti meilę, dėkingumą).

# data[].attributes.headline
Šeimos nuotraukų albumo peržiūra, aptarimas. 

# data[].attributes.subject
Šeimos nuotraukų albumo peržiūra, aptarimas. 

# data[].attributes.body
Kartu su vaiku (broliais, sesutėmis) peržiūrėkite savo šeimos nuotraukas. Aptarkite ir apibūdinkite šeimos narius - giminystės ryšį (sesė, brolis, mama, tėtis, močiutė, senelis, dėdė, teta ir kt.), prisiminkite šeimos narių vardus, amžių. Pasiūlykite vaikui pastebėti, kaip pasikeitė šeimos nariai, jų išvaizda.
Parodykite vaikui savo nuotrauką arba pasiūlykite įsižiūrėti į save. Aptarkite su vaiku savo išvaizdos bruožus ( plaukų spalvą, ilgį, akių spalvą ir pan.), papasakokite vaikui apie savo profesiją, ypatingus pomėgius.

# data[].attributes.body
Pasiūlykite vaikui nupiešti savo portretą ,,Mano mama". Priminkite vaikui, kad portrete visada būna vaizduojamas žmogus, daugiausiai dėmesio skiriant jo veidui. Tad dar kartą prisiminkite su vaikui, kuo ypatinga Jūsų išvaizda. Rėmelį portretui galite pasirinkti iš patiekto priedo arba paskatinkite vaiką patį jį sukurti, nupiešti.

# data[].attributes.headline
A. Matučio eilėraščio ,,Mamytei" klausimas, aptarimas, mokymasis mintinai. 

# data[].attributes.subject
A. Matučio eilėraščio ,,Mamytei" klausimas, aptarimas, mokymasis mintinai. 

# data[].attributes.body
Perskaitykite vaikui A. Matučio eilėraštį ,,Mamytei". Aptarkite su vaiku, apie ką šis eilėraštis.  Pasimokinkite eilėraštį deklamuoti mintinai (eilėraštuką vis pasikartokite keletą dienų iš eilės).

# data[].attributes.body
Pasiūlykite vaikui prisiminti ir padainuoti dainelę, atlikti joje minimus judesius, improvizuoti.

# data[].attributes.body
Pasiūlykite vaikui atlikti užduotėles iš Astos Kisielienės knygos ,,Labas, raide".  Skatinkite vaiką garsiai įvardinti matomo paveikslėlio pavadinimą. Akcentuokite įvardinto žodžio pirmąjį garsą, pasiūlykite vaikui atpažinti tą garsą ir rasti garso raidę.

# data[].attributes.headline
Žodžio ,,MAMA" raidžių kūrimas, dekoravimas.

# data[].attributes.subject
Žodžio ,,MAMA" raidžių kūrimas, dekoravimas.

# data[].attributes.body
Pasiūlykite vaikui  kurti (dėlioti iš gamtinės medžiagos, akmenukų, pagaliukų), dekoruoti, spalvinti, aplikuoti ar kitaip apipavidalinti užrašą ,,MAMA". Šalia užrašo galite pasiūlyti vaikui parašyti arba nukopijuoti jau parašytą Jūsų vardą. Prisiminkite parašytas abėcėlės raides.

# data[].attributes.headline
Pasakos ,,Pelytė Simutė" klausimas, aptarimas.

# data[].attributes.subject
Pasakos ,,Pelytė Simutė" klausimas, aptarimas.

# data[].attributes.body
Perskaitykite pasaką ,,Pelytė Simutė". Perskaitę pasaką aptarkite ją su vaiku. Galite vaikui pateikti tokius klausimas ( Ar Simutė gražiai ir mandagiai elgėsi neklausydama savo mamos? Ką blogo padarė Simutė? Ar Simutė galėjo įskaudinti savo mamą tokiu elgesiu? Ką Simutė pažadėjo nykštukui? Kodėl įskaudinus, svarbu atsiprašyti?)

# data[].attributes.body
Pasiūlykite vaikui atlikti užduotėles iš Astos Kisielienės knygos ,,Labas, raide". Skatinkite vaiką garsiai įvardinti matomą paveikslėlį. Akcentuokite įvardinto žodžio pirmąjį garsą, pasiūlykite vaikui atpažinti tą garsą ir rasti garso raidę.

# data[].attributes.headline
 Ištraukos,  kaip Mamos dienai ruošiasi Kakė Makė peržiūras, aptarimas. 

# data[].attributes.subject
 Ištraukos,  kaip Mamos dienai ruošiasi Kakė Makė peržiūras, aptarimas. 

# data[].attributes.body
Pasiūlykite vaikui peržiūrėti ištrauką. Aptarkite ją su vaiku, leiskite vaikui dalintis pastebėjimais apie Mamos dienos šventę.

# data[].attributes.body
Pasiūlykite vaikui sukurti kūrybinį darbelį - sveikinimą savo mamai ir kitoms Varliukų grupės mamoms ,,Vėduoklė mamai". Vėduoklių kūrimo idėjos pateikiamos priede. Sukurtą vėduoklę nufotografuokite su vaiku ir atsiųskite grupės auklėtojai. Iš nuotraukų bus kuriama  PowerPoint prezentacija-sveikinimas visoms Varliukų grupės mamoms.

# data[].attributes.headline
Žaidimai su vaiku, aktyvios, judrios, kūrybinės ir kitos  veiklos kieme, lauke (esant galimybėms)

# data[].attributes.subject
Žaidimai su vaiku, aktyvios, judrios, kūrybinės ir kitos  veiklos kieme, lauke (esant galimybėms)

# data[].attributes.body
Pateikiame galimas veiklų idėjas lauke, kieme, tikimės, rasite naudingų idėjų.

# data[].attributes.attachment_link.readable_text
Vasara baigėsi, bet geri orai dar ne, todėl kviečiu mėgautis saule, vėju ir debesimis ir kurti ką nors neįprasto.

guašas, skutimosi putos, vanduo

Ilgą laiką įsivaizdavau, kad kūrybine veikla su vaikais užsiimti reikia tik namuose (patalpoje), o laukas skirtas judriems žaidimams, dviračiui ir panašiai veiklai. Bet vasara yra nuostabi ir norisi visas gero oro akimirkas išnaudoti visu šimtu procentų. Tuo pačiu man dažnai būna gaila, kad paliekame dulkėti guašą ir kitas priemones iki "blogų orų" sezono. Iš to ilgesio spalvingoms veikloms ir noro eksperimentuoti išsinešiau kartą guašą į lauką. Kai vaikai pajunta, jog gali laisvai daryti kažką neįprasto, jų raginti nereikia. Pabandykite.

GUAšAS

Reikia turėti pilną pakuotę guašo, teptukų - smagiausia, kai jie šiek tiek didesni, nei įprasta, vandens ir drėgnų servetėlių arba popieriaus tam momentui, kai nutikš, nuvarvės, nutekės per pirštus.
Pasirūpinkite, kad vaikai būtų tinkamai apsirengę, t. y. kad jų drabužiai būtų skirti tiems nuvarvėjimams ir užtiškimams.
Dar svarbu apgalvoti, ant ko kursite, ką vaikai dažys arba ant ko pieš. Šį punktą išskiriu, nes variantų tikrai ne vienas.

1. Jei turite kokį seną baldą - pirmyn. Užimsite vaikus ir senas baldas pražys visomis įmanomomis spalvomis. Jei leisite dažyti su guašu ar akvarele - po gero lietaus procesą vėl galima bus kartoti. Jei norite, kad išblukusi kėdė gautų antrąjį šansą, imkitės rimtesnių dažų.

2. Vieną dieną mes su berniukais apvyniojome delnus burbuline plėvele, užtvirtinome, kad nenuslystų kūrybinio proceso metu ir, užtepę storą sluoksnį guašo, darėme antspaudus ant pilkos seno tvarto sienos.

3. Tapyti ant plytelių arba akmenų. O po to laukti, kol nulis lietus arba tuos paveikslus palaistyti. Bet apie vandenį vėliau.

4. Nudažyti smėlį. Tam tinka smėlio ir dažų sumaišymas mentele, pagaliuku ar teptuku. Išdžiūvęs spalvingas smėlis tinka visiems žaidimams, kaip ir paprastas. Tik žaidime daug daugiau spalvų.

5. Spalvinti augalus, daryti su jais antspaudus ant popieriaus, ant akmens, ant medžio. Ši veikla įtraukia procesu ir greitu rezultatu.

6. Ištapyti medžius sode.

7. Pririnkti įvairių augalų ir smėlyje išdėlioti ornamentus. Papuošti akmenukais.

8. Pririnkti nedidelių medžio šakelių, jas nuspalvinti guašu (sušlapę nusiplaus, teps) arba akriliniais dažais (dažai atsparūs vandeniui), leisti išdžiūti. Suverti virvele, prikabinti karoliukų, pakabinti pastogėje - turėsite vėjo gaudytoją. Jei pakabinsite kartu ir varpelį, girdėsite vėjo gūsius.

SKUTIMOSI PUTOS

Ši priemonė yra ypatinga tuo, kad stimuliuoja visus jutimus, suteikia galimybę susitepti nesusitepant, o taip pat labai smagiai ją galima maišyti, tepti, taškyti, švirkšti, žodžiu - aktyvus procesas ir pasitenkinimas juo garantuoti. Užsienyje gana populiaru naudoti skutimosi putas kūrybiniams vaikų užsiėmimams, tad prisižiūrėjusi ir prisiskaičiusi atsiliepimų, nusprendžiau pati išbandyti su vaikais tokią veiklą. Rekomenduoju. Tiesa, tiems, kurie nėra linkę išsitepti ar liesti neįprastas tekstūras, gali būti šiek tiek nejauku. Pratinkitės palengva.

Reikės flakonėlio skutimosi putų. Atkreipkite dėmesį, kad būtų be papildomų kvapų. Putos ir taip turi savo kvapą, tad dar papildomas mėtų ar „jūros gaivos" aromatas nėra reikalingi.

Veiklai lauke tereikia keleto didesnių indų. Duokite vaikui gerai suplakti putas ir galima pradėti. Nors vaikai paprastai vos iššvirkštę pirmuosius putų „debesėlius" jau žino, ką daryti toliau, galima kartu su jais paeksperimentuoti. Pradžioje „pastatyti" putų bokštus, vėliau paliesti jas, pauostyti, pabandyti užtepti ant kokio paviršiaus ar padalinti į skirtingus indus. Jei turite noro sukurti spalvingų paveikslų, įdėję putų į skirtingus indelius, įmaišykite skirtingų spalvų guašo ar kitų dažų. Gerai išmaišę gausite purius dažus (visas procesas aprašytas įraše apie šiuos dažus), kuriuos tepant ant storesnio popieriaus galėsite kartu su vaiku sukurti puikių paveikslų.

Putų dažus galite palikti džiūti arba perteklių nuimti su mentele ar paprasta nebenaudojama banko ar nuolaidų kortele.

Kadangi putos yra purios ir lengvos, jomis smagu mėtytis, jose smagu paslėpti žaisliukus ir vėliau jų ieškoti. Po tokio užsiėmimo gali prireikti nemažai vandens visoms putoms nuplauti. Žaisliukus išmaudyti juk taip pat reikės.

VANDUO

Apie vandenį galėčiau kalbėti ir kalbėti. Tai ne tik gyvybė ir energija. Tai dar ir didžiulis malonumas. Lyg kokia meditacija ar terapija. Nors žinau nemažai vaikų, kurie nepakenčia, kai jiems plaunama galva, bet vonioje mirkti neatsisako. Priešingai, mielai ten išbūna ilgą laiką, nes šiltame vandenyje atsipalaiduoja, pasimiršta dienos rūpesčiai ir užplūsta ramybė. Tada galima svajoti ir žaisti visokiausius žaidimus!

Vasarą be maudynių jūroje ar ežere, upėje ar kiemo baseine, vandenį naudoti galima ir kitiems žaidimams:

1. Mašinyčių plovykla.

2. Lėlių ir žaislinių gyvūnėlių maudynės.

3. Juodžemio kava, smilgų arbata ir smėlio pyragai.

4. Mūsų vaikams tik duok: padės močiutei, užtvindys braškes, apsitaškys patys ir aptaškys viską aplink. Nauda ir smagumas - viskas viename.

5. Vandens šautuvai arba purkštukai. Karštos dienos atributas ir garantija, kad bus daug juoko. Bėgiojimo taip pat.

6. Pratęskite sąrašą... (įrašas iš seniau apie vandens ir smėlio žaidimus)

Aš mėgstu kūrybinius posūkius ir šiose veiklose. Kaip žinia, kūrybingumas nėra vien meninio kūrinio sukūrimas. Tai kur kas platesnė sąvoka, kuri apima visą žmogaus gyvenimą. Taip pat kūrybingumo kupini ir vaikų žaidimai. Juk nuostabu stebėti, kaip gavę šiek tiek priemonių ir laivės veikti, vaikai patys tampa atradimų ir stebuklų autoriais.

Štai keletas idėjų:

1. Mano pačios vaikystės žaidimas - laiveliai. Lankstyti laivelius galima iš įvairaus popieriaus, vienus spalvinti, kitus daryti iš spalvoto popieriaus, trečius dekoruoti jau išlankstytus. O tada plukdyti! Tvirtesni gali net krovinį vežti.

2. Tapyba vandeniu. Šiai veiklai būtina saulėta diena, kad gerai matytųsi, kaip vanduo nuspalvina akmenis, medį, smėlį ar sieną, o po to kaip tas vanduo išgaruoja šildomas saulės. Tapyti galima teptukais, purkštukais ar laistytuvu.

3. Dar vienas smagus užsiėmimas - spalvinti vandenį. Įmaišę įvairių spalvų guašo ar akvarelės turėsite įvairiaspalvio vandens. Taip pat galima išbandyti ir kai kurių augalų dažomąsias savybes.

4. Jei į spalvingą vandenį įpilsite šiek tiek skysto muilo, pasitelkę šiaudelį, galėsite smagiai su vaikais paburbuliuoti. Lauke nereikės baimintis, kad burbulai išsilies per kraštus ir pritaškysite ant grindų. Naudokite tam platų dubenį ir tegul burbulai burbuliuoja!

5. Spalvotos kreidos ir vandens derinys. Galima su kreida ant asfalto pripiešti įvairių piešinių, o vėliau juos švelniai sudrėkinti šlapiu teptuku. Kitas variantas - piešti vandenyje išmirkytomis kreidelėmis.

6. Pabandykime kitą lygį - vanduo ypatingas dar ir tuo, kad įdėjus jį į šaldymo kamerą virsta ledu. Karštoms vasaros dienoms šis žaidimas kaip tik: į ledukams šaldyti skirtas formeles su vaikais pridėkite skirtingų dalykų (mažų žaisliukų, gėlių, akmenukų, uogų ir pan.). Užšaldykite. Išimkite. Atraskite ir žaiskite. Net jei nekalbėsite apie fizikos dėsnius, vaikai vis tiek mokysis apie pasaulį rinkdami augalėlius, stebėdami vandens būsenas.

7. Žaisliukų išvadavimas iš ledo gali būti atskira veikla. Tam turbūt prireiks net rimtesnių įrankių, pavyzdžiui plaktuko. Žinoma, jūs sprendžiate, kada žaidimas dar saugus, o kada jau derėtų neperžengti tam tikrų ribų.

8. Dar vienas smagus žaidimas užšaldyti spalvotą vandenį. Vėliau iš spalvotų ledukų statyti bokštus, slėpti ledukus smėlyje, tirpdyti juos paprastame vandenyje ar saulėkaitoje.

Bet, žinote, manau, kad vaikai visa tai sugalvos patys. Suaugusiems belieka netrukdyti. Geriau pasiruoškite rankšluostį, sausų drabužių pakeitimui ir šio bei to užkąsti. Po maudynių lauke tikrai norėsis ko nors skanaus.

Tai va, kol geras oras - lekiam į lauką!

# data[].attributes.attachment_link.title
Kūrybinė veikla lauke - trys priemonės, su kuriomis neprašausite

# data[].attributes.attachment_link.description
Vasara baigėsi, bet geri orai dar ne, todėl kviečiu mėgautis saule, vėju ir debesimis ir kurti ką nors neįprasto. guašas, skutimosi putos, vanduo Ilgą laiką įsivaizdavau, kad kūrybine veikla su vaikais užsiimti reikia tik namuose (patalpoje), o laukas skirtas judriems žaidimams, dviračiui ir panašiai veiklai. Bet vasara yra nuostabi ir norisi visas gero oro akimirkas...

# data[].attributes.attachment_link.readable_text
Vasarą lauke praleidžiame žymiai daugiau laiko. Vieni vaikai mėgsta ramesnius žaidimus, o kitiems reikia daugiau nuotykių ir... greičio! Kambario žaidimai pamažu tarsi išsikrausto į lauką, o ten juk tikras nuotykių pasaulis. Nesvarbu, ar žaistum smėlio dėžėje, ar karstytumeisi ant sūpynių - viskas bus žymiai smagiau, nei mašinyčių stumdymas namuose. Tačiau ką daryti, kad tos lauko pramogos taptų dar įdomesnės?

Jei pabodo tiesiog mėtyti ar spardyti kamuolį ar karstytis vaikų žaidimo aikštelėje, galite išbandyti smagius lauko žaidimus. Beje, jie puikiai paįvairintų gimtadienio šventę, savaitgalio iškylą ar laiką prie vandnens telkinių.
„Obuolių žvejojimas"
Reikės kelių dubenų su vandeniu arba vieno didesnio dubens. Į vandenį sumeskite tiek obuolių, kiek bus žaidėjų. Žaidėjai turi be rankų išgriebti obuolį iš vandens ir nunešti į sutratą vietą. Laimi greičiausias. Kitas variantas: galima „žvejoti" užrištomis akimis. Taip pat šalia dubens su obuoliu galima pastatyti padėklą su miltais ir juose paslėptu žiedu, kurį taip pat reikės ištraukti be rankų (po to, kai bus išgriebtas obuolys).
Balionai su vandeniu
Šiam žaidimuūi jums reikės daug nedidelių balionų bei sugalvoti, kaip juos užpildysite vandeniu. Paprasčiausia, žinoma, taidaryti su vandens žarna.

Šį žaidimą smagu žaisti karštą vasaros dieną kieme ar gamtoje. Žaidėjai sustoja ratu ir meta vienas kitam vandens pripildytus balionus. Palaipsniui atstumas tarp žaidėjų didinamas. Galiausiai kažkas smarkiai sušlampa.

O galima tiesiog surengti balionų mūšį!
Austėjos tinklaraštyje radau smagų žaidimą „Mama, ar galiu?"
Vienas žaidėjas (geriausia suaugęs) yra „mama", o kiti - „vaikai". Sustatykite vaikus į vieną liniją o pats atsistokite maždaug už 10 žingsnių. Vaikams duokite nurodymus. Pavyzdžiui: „Vilhelmai, gali vieną kartą šoktelėti į priekį." Tas vaikas, kurio vardą ištarėte, sako: „Mama, ar galiu?" Jūs sakote: „Taip, gali" arba „Ne, negali." Jeigu pasakote „taip", vaikas turi būtinai padėkoti. Jei nepadėkoja arba nepaklausia, ar gali, eina žingsnį atgal (arba net grįžta į pradžią). Žaidžiate tol, kol kuris nors vaikas pasiekia „mamą". Šis žaidimas moko paklausti tėvų leidimo, padėkoti, kai leidimas suteikiamas ir pan. Beje, pradžioj būna daug nepasitenkinimo (vaikas puola vykdyti nurodymo nepaklausęs, ar galima. Arba pamiršta pasakyti „ačiū"), todėl LABAI AIŠKIAI ir KELIS KARTUS pakartokite žaidimo taisykles. Galite net kartą-kitą sužaisti „ne iš tikrųjų", kad vaikai tikrai suprastų, ko norite. O po to tiesiog būkite kūrybingi, kad užduotys vaikams būtų smagios. Kai vaikai jau puikiai moka žaisti, leiskite ir vaikams būti „mama".
Paslaptis smėlyje
Žaidimui reikės stiklo (atkreipkite dėmesį, kad būtų saugūs kraštai) arba peršviečiamo plastiko, įvairių augalų, šepetėlio. Drauge su vaiku ant smėlio iš įvairių augalų sukurkite paveikslėlį, uždėkite stiklą arba plastiką ir užkaskite. Siūlome tą vietą pažymėti ir po šiek tiek laiko atkasti. Galima iš karto atkasti, kai „paslaptį smėlyje" sukuria draugas draugui, vyresnis žmogus vaikui, vaikas suaugusiam žmogui ir pan.
Smėlio dailininkai
Veiklai su smėliu reikalingos šios priemonės: dažai, tušti indeliai, didesnis smėlio indas, mediniai karoliukai-kamuoliukai, plona virvelė. Smėlis porcijomis sumaišomas su įvairiausių spalvų dažais (atskira spalva vis kitame indelyje), nudažomas. Skirtingai nudažytus smėlio sluoksnius klojame į stiklinį indą. Į kiekvieną sluoksnį įleidžiame po medinį karoliuką, pritvirtintą prie virvelės. Virvelės galas turi nukarti per indo kraštą. Kai indas pilnai pripildomas, už virvelės traukiame karoliukus. Smėlis maišosi ir susidaro „marmuro efektas".

Vasara pats palankiausias metas išbandyti piešimą ant neįprastų paviršių. Tokiu paviršiumi gali tapti akmenys, medžio rievės, kelmai. Žmogaus kūnas taip pat! Užsiėmimo metu galite tikėtis skambaus juoko, malonių apsikabinimų, šilto bendravimo, netikėtų pokštų. Ypač jaukus piešimas ant kūno būna tada, kai dailininkas piešia pirštukais. Kodėl vasara šiai veiklai tinkamiausias metas? Dėl to, kad galime nusiprausti upėje, ežere ar jūroje.
Geltona diena
Mokantis spalvų labai smagu daryti spalvų dienas. Šiandien renkis geltoną megztuką, nupiešk geltoną piešinį, skink tik geltonas gėles, suskaičiuok geltonas mašinas, valgyk sūrio, kiaušinienę. Galima žaist ir kitų spalvų dienas, dar nebandėm mėlynos, nes nesugalvoju, koks patiekalas turėtų būti.
Akla višta
Vienam žaidėjui užrišamos akys ir jis tris kartus apsukamas aplink. Tada paleidžiamas ir stengiasi pagauti kurį nors kitą žaidėją. Žaidėjai gali skeisti kokius nors garsus, kartais paliesti „aklą vištą" ar tiesiog stengtis stovėti ir judėti tyliai. Galiausiai kas nors vis tiek kas nors bus pagautas. Tada tas žaidėjas tampa akla višta. Geriausia šiam žaidimui apsibrėžti kažkokią teritoriją. Variantas: pagautą žaidėją „akla višta" turi atpažinti liesdama. Jei atpažįsta, tas žaidėjas tampa „akla višta", jei neatpažįsta, „akla višta" lieka tas pats žaidėjas.
Gaudyk - negaudyk
Žaidėjai stovi ratu ir jų rankos sukryžiuotos ant krūtinės. Vienas žaidėjas stovi rato viduryje. Jis turi kamuolį ir jį mesdamas kuriam nors žaidėjui sako: „Gaudyk" arba „Negaudyk". Pirmu atveju žaidėjas turi negaudyti kamuolio ir net nepajudinti rankų, antru atveju - sugauti kamuolį. Jei žaidėjas suklysta, jis arba iškrenta, arba eina į vidurį ir toliau mėto kamuolį.
Vaivorykštė
Žaidimas žaidžiamas lauke arba dideliame kambaryje. Ant žemes pažymima linija, už kurios stovi vaikų grupė. Vienas vaikas išrenkamas ir stovi kitoje linijos pusėje, jis tampa vadu. Vadas pasako spalvą ir vaikai, kurie ant rūbų turi tą spalvą, gali pereiti į kitą pusę. Tie, kurie neturi tos spalvos, turi greit perbėgti, o vadas juos gaudyti. Tas, kurį pagauna, tampa vadu ir sako spalvas. Žaidimas skirtas vaikams, jau gerai pažįstantiems spalvas.
Maišų lenktynės
Vienas iš klasikinių žaidimų yra maišų lenktynės. Vaikai iki pusės sulindę į maišus stovi prie starto linijos. Išgirdę komandą, vaikai turi bėgti prie finišo linijos. Tas, kuris pirmas atbėga - laimi. Žaidimą rekomenduojama žaisti lauke, pievoje, nes vaikai gali pargriūti, todėl atsižvelkite, kad jie nesusižeistų. Beje, šį žaidimą puikiai galima žaisti ir su plastikiniais prekybos centrų maišais. Arba variantas - su suaugusiųjų batais: vaikai „sulipa" į suagusiųjų batus ir žaidžia, kas greičiau pasieks finišą.

# data[].attributes.attachment_link.description
Vasarą lauke praleidžiame žymiai daugiau laiko. Vieni vaikai mėgsta ramesnius žaidimus, o kitiems reikia daugiau nuotykių ir... greičio! Kambario žaidimai pamažu tarsi išsikrausto į lauką, o ten juk tikras nuotykių pasaulis. Nesvarbu, ar žaistum smėlio dėžėje, ar karstytumeisi ant sūpynių - viskas bus žymiai smagiau, nei mašinyčių stumdymas namuose.